cyanic-selkie/wikianc huggingface dataset:
কাকতাড়ুয়া
প্রয়োগ
250px|thumb সাধারণত ফাঁদ হিসেবে ও ভয় দেখানোর উদ্দেশ্যে কাকতাড়ুয়া তৈরী করা হয়। সনাতনী ধারায় এটি মানুষের দেহের গড়নের সাথে মিল রেখে পুরনো, পরিত্যক্ত কাপড় দিয়ে কিম্ভুতকিমাকার বা সঙের ন্যায় সাজানো হয়। তারপর কৃষক কর্তৃক জমির মাঝামাঝি স্থানে গর্ত খুঁড়ে খুঁটি হিসেবে দাঁড় করিয়ে রাখা হয়। এর মাধ্যমে বাতাসের দোলায় কাপড় হাল্কা দুলতে থাকে এবং কাক অথবা চড়ুইজাতীয় পাখির উৎপাত ও সাম্প্রতিক সময়ে বীজ বপনের ফলে তাদের খাদ্য সংগ্রহ করা থেকে বিরত রাখার প্রয়াস চালানো হয়।
বিকল্প ব্যবহার
বসন্তকালে বাগানে কাকের উৎপাতজনিত সমস্যা সৃষ্টি হয়ে থাকে। কাছাকাছি অবস্থান করে এ পাখিটি রোপিত বীজ মাঠে নেমে খেয়ে ফেলে। আধুনিক কাকতাড়ুয়া হিসেবে সচরাচর ফাঁদ মানবাকৃতির প্রতিকৃতির বিকল্প হিসেবে ব্যবহৃত হচ্ছে। ক্যালিফোর্নিয়ার খামারগুলোয় সূর্যের আলোয় প্রতিফলিত হয় এমন ধরনের ফিতা ব্যবহার করা হয়। এছাড়াও স্বয়ংক্রিয়ভাবে প্রোপেন গ্যাসের সাহায্যে সৃষ্ট বন্দুকের বিকট আওয়াজও কাকতাড়ুয়ার অন্যতম বিকল্প উপকরণ হিসেবে বিবেচিত হচ্ছে।
জনপ্রিয় মাধ্যমে উপস্থাপনা
কাকতাড়ুয়া বিভিন্ন সময় পৃথিবীর বিভিন্ন জনপ্রিয় মাধ্যমে উপস্থাপিত হয়েছে। বেশিরভাগ ক্ষেত্রেই তা গ্রামীণ জীবনের মূর্ত প্রতীকরূপে উপস্থাপিত হলেও, অনেক ভৌতিক চলচ্চিত্রে কাকতাড়ুয়াকেই নির্জন কৃষিজমিতে দাঁড়ানো ভূত হিসেবে উপস্থাপন করা হয়েছে। বাংলাদেশে প্রদর্শিত সিসিমপুর শিশু-ম্যাগাজিন অনুষ্ঠানে সেই অনুষ্ঠানের চরিত্র ইকরি কর্তৃক শিশুদেরকে কাকতাড়ুয়ার সাথে পরিচিত করা হয়েছিল। এছাড়াও বাংলাদেশের বহু গ্রামীণ নাটক-চলচ্চিত্রে কাকতাড়ুয়ার উপস্থিতি লক্ষ্যণীয়।
নৃকুলবিদ্যা
নৃকুলবিদ্যা, নৃকুলবিজ্ঞান বা Ethnography (গ্রিক ἔθνος এথ্‌নোস "লোক, জনগণ, জাতি" এবং γράφω গ্রাফো "আমি লিখি") হল জনসমাজ ও সংস্কৃতির বিধিবদ্ধ অধ্যয়ন। এই বিদ্যায় সেই সমস্ত সাংস্কৃতিক ঘটনা ও বিষয়ের পর্যালোচনা করা হয় যেখানে গবেষক নিজে অধ্যয়নের বিষয়বস্তুর দৃষ্টিকোণ অবলম্বন করেন। নৃকুলবিজ্ঞান হল কোনও জাতিগত গোষ্ঠীর সংস্কৃতিকে ছক ও চিত্রায়নের মাধ্যমে উপস্থাপনার শাস্ত্র। গণনাযোগ্য বা অগণনযোগ্য — দুই রকম বিশেষ্য হিসেবেই ব্যবহার করা যায় বলে কথাটিকে দ্ব্যর্থবোধক বলা যেতে পারে। গবেষণার ফলে প্রাপ্ত সমীক্ষা অথবা প্রতিবেদন একটি নির্দিষ্ট সাংস্কৃতিক জনগোষ্ঠীর জীবনধারায় জ্ঞান ও অর্থ নির্ধারণের ব্যবস্থা সম্পর্কে আলোকপাত করে।
দোলমঞ্চ ঢিবি
দোলমঞ্চ ঢিবি বা রাসমঞ্চ বা রাসতলা বাংলাদেশের রাজশাহী বিভাগে বগুড়া জেলার শিবগঞ্জ উপজেলায় অবস্থিত একটি  প্রাচীন স্থাপনা। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা
অবস্থান
দোলমঞ্চ ঢিবি বগুড়া জেলার শিবগঞ্জ উপজেলায় অবস্থিত একটি প্রাচীন স্থাপনা। এটি মহাস্থানগড় জাদুঘর থেকে ৮ কিলোমিটার দক্ষিণে অবস্থিত। মৌযার নাম চাঁদনি-হরিপুর। চাঁদমুয়া নামে অধিক পরিচিত।
বিবরণ
দোলমঞ্চ ঢিবি একটি বিরাট ঢিবি। এটি সরকার কর্তৃক সংরক্ষিত। এর আয়তন দৈর্ঘ্য ৮০ মিটার, প্রস্থ ২০মিটার ও উচ্চতা ৩ মিটার। এই ঢিবিতে এখনও প্রাচীন ইট পাওয়া যায়। এই ঢিবি যুগ যুগ ধরে এক অসাধরন কাল্পনিক নাম বহন করে আচ্ছে। সে কাহিনীর সাথে রাধা-কৃষ্ণের প্রেম কাহিনী যুক্ত আছে, যদিও তা সত্য নয়।সরকার কর্তৃক সংরক্ষিত হওয়ায় এটির ক্ষতি এখনও তেমন হয় নি।
রিচার্ড লরেন্স মিলিংটন সিঞ্জ
থাম্ব|ল্যাবরেটরিতে কর্মরত সিঞ্জ, ১৯৫২ সাল রিচার্ড লরেন্স মিলিংটন সিঞ্জ FRS FRSE FRIC FRSC MRIA (লিভারপুল, ২৮ অক্টোবর ১৯১৪ - নরউইচ, ১৮ আগস্ট ১৯৯৪) একজন ব্রিটিশ প্রাণরসায়নবিদ। পার্টিশন ক্রোমাটোগ্রাফি আবিষ্কারের জন্য আর্চার মার্টিনের সাথে ১৯৫২ সালে রসায়নে নোবেল পুরস্কার লাভ করেন।
জীবনী
রিচার্ড লরেন্স মিলিংটন সিঞ্জ ১৯২৮ সালের ২রা অক্টোবর লিভারপুলের পশ্চিম কিরবিতে জন্মগ্রহণ করেন। তিনি লরেন্স মিলিংটন সিঞ্জ এবং ক্যাথরিন সি সোয়ান এর পুত্র।
সিঞ্জ ওয়েলিংটনের ওল্ড হল, শ্রপশায়ারে এবং উইনচেস্টার কলেজে পড়াশোনা করেন। এরপর তিনি কেমব্রিজের ট্রিনিটি কলেজে রসায়ন নিয়ে পড়াশোনা করেন।
পারিবারিক এবং ব্যক্তিগত জীবন
১৯৪৩ সালে সিনজে অ্যান ডেভিস স্টিফেনকে (১৯১৬ - ১৯৯৭) বিয়ে করেন। অ্যান স্টিফেন ছিলেন মনোবিজ্ঞানী কারিন স্টিফেন এবং মনোবিজ্ঞানী অ্যাড্রিয়ান স্টিফেনের মেয়ে। অ্যানের বোন জুডিথ ডকুমেন্টারি শিল্পী এবং ফটোগ্রাফার নাইজেল হেন্ডারসনকে বিয়ে করেছিলেন।
ইউরোপীয় ক্রিকেট কাউন্সিল
ইউরোপীয় ক্রিকেট কাউন্সিল (European Cricket Council) হলো ইউরোপের টেস্ট-খেলোয়াড় ক্রিকেট দেশ, ইংল্যান্ড ও ওয়েলস এবং আয়ারল্যান্ড ছাড়া অন্য ইউরোপীয় দেশগুলিতে ক্রিকেটকে তদারকি করার জন্য একটি আন্তর্জাতিক সংস্থা।
ইউরোপে ক্রিকেটের নজরদারি ও মানোয়ন্নের উদ্দেশ্যে ১৯৯৭ সালে ইসিসি গঠিত হয়।এটি আইসিসির নিয়ন্ত্রণে কাজ করে।
কার্যক্রম
ইসিসি হলো বিশ্বব্যাপী ক্রিকেট পরিচালনা পর্ষদ আন্তর্জাতিক ক্রিকেট কাউন্সিল (আইসিসি) এর তত্ত্বাবধানে ইউরোপে আঞ্চলিক পর্ষদ। এটি ইংল্যান্ডের লন্ডনে অবস্থিত এবং লর্ডসে সংগঠনের কার্যনির্বাহী সভা পরিচালনা করে। এর বর্তমান চেয়ারম্যান হলেন রজার নাইট।
ইউরোপীয় মহাদেশ এবং ইসরায়েল (প্রায় সব খেলাধুলার মতো ক্রিকেটেও ইসরায়েলকে একটি ইউরোপীয় দেশ হিসাবে বিবেচনা করা হয়) জুড়ে ক্রিকেট খেলার প্রচার ও বিকাশের জন্য ইসিসি দায়বদ্ধ । ইউরোপ এমন একটি অঞ্চল যেখানে খেলাটি গতানুগতিকভাবে উন্নত হয়নি। ক্রিকেট ফুটবল এবং বাস্কেটবলের মতো আরও অনেক জনপ্রিয় ক্রীড়ার সাথে শক্ত প্রতিযোগিতার মুখোমুখি হয়। সংগঠনটি এর মূল লক্ষ্যগুলি দেখাশোনা করে: অংশগ্রহণ, উচ্চ প্রদর্শনী, প্রতিযোগিতার কাঠামো, বাজার প্রশস্তকরণ এবং ক্রিকেটের শালীনতাকে উন্নীত করা।
জুনিয়র, আভ্যন্তর এবং মহিলা প্রতিযোগিতার পাশাপাশি ইউরোপীয় ক্রিকেট চ্যাম্পিয়নশিপ আয়োজনের জন্য ইসিসি দায়বদ্ধ। প্রতিযোগিতাটি আইসিসি ক্রিকেট বিশ্বকাপের যোগ্যতা বাছাইপর্বের অংশ।
ইসিসি সদস্য দেশগুলিতে উন্নয়নমূলক কর্মসূচি যেমন:কোচিং, আম্পায়ারিং, প্রশিক্ষণ, ক্লিনিক এবং ক্রীড়া ওষুধের পরিচালনা এবং সহায়তা করে। এই কর্মসূচিগুলি আইসিসি বিকাশ কর্মসূচির মূল উদ্দেশ্যগুলির কাঠামোর মধ্যে থাকা ইউরোপীয় উন্নয়ন ব্যবস্থাপক এবং একটি ছোট্ট কর্মচারীর দলের দায়িত্ব। আইসিসির পাঁচটি আঞ্চলিক কর্মসূচির দায়িত্ব প্রতিটি অঞ্চলের পূর্ণ সদস্যের উপর পড়ে, এক্ষেত্রে ইংল্যান্ড এবং ওয়েলস ক্রিকেট বোর্ড (ইসিবি), যারা পরিবর্তিতভাবে মেরিলেবোন ক্রিকেট ক্লাবের (এমসিসি) সাথে জড়িত।
ইসিবি ও এমসিসির এবং ক্রমবর্ধমান বাণিজ্যিক পৃষ্ঠপোষকতার সহায়তায় আইসিসি এই সংগঠনটির অর্থায়ন করে।
টি২০আই মর্যাদাসম্পন্ন সহযোগী সদস্য
• 🇦🇹 austria
• 🇧🇪 belgium
• 🇧🇬 bulgaria
• 🇭🇷 croatia
• 🇨🇾 cyprus
• 🇨🇿 czech republic
• 🇩🇰 denmark
• 🇪🇪 estonia
• 🇫🇮 finland
• 🇫🇷 france
• 🇩🇪 germany
• 🇬🇷 greece
• 🇬🇬 guernsey
• 🇭🇺 hungary
• 🇮🇲 isle of man
• 🇮🇹 italy
• 🇯🇪 jersey
• 🇱🇺 luxembourg
• 🇲🇹 malta
• 🇳🇴 norway
• 🇵🇹 portugal
• 🇷🇴 romania
• 🇷🇺 russia
• 🇷🇸 serbia
• 🇸🇮 slovenia
• 🇪🇸 spain
• 🇸🇪 sweden
• 🇨🇭 switzerland
• 🇹🇷 turkey
মানচিত্র
[[File:International Cricket Council members – Europe.png|thumb|center|upright=3|ইউরোপে অবস্থিত আইসিসির সদস্য
পূর্নাঙ্গ আইসিসি সদস্য (২)
ওডিআই মর্যাদাসহ আইসিসির সহযোগী সদস্য (২)
সহযোগী আইসিসি সদস্য (২৯) – ইসরায়েলকে দেখানো হয়নি
সাবেক অথবা বরখাস্তকৃত সদস্য (২)
আলেজান্দ্রো বেইলারেস
আলেজান্দ্রো বেইলেরেস গুয়াল (জন্ম মে ১৯৬০) একজন মেক্সিকান ব্যবসায়ী, গ্রুপো ন্যাসিওনাল প্রভিন্সিয়ালের সিইও এবং ধনকুবের আলবার্তো বেইলেরেসের ছেলে।
তিরামিসু
ইতিহাস
প্রকৃত উৎপত্তি নিয়ে কিছুটা তর্ক থাকলেও ঝুপ্পা ইংলেজে (আস্তরিকৃত দই) থেকে এর উৎপত্তি হিসেবে ধরা হয়।
আলেজান্দ্রো বেইলারেস
তিনি পেনোলস এবং গ্রুপো বিএএল এর একজন পরিচালক, উভয়ই তার পিতা, এবং ফ্রেসনিলো পিএলসি এর মালিকানাধীন।
তিরামিসু
ইতিহাস
অন্যান্য উৎস থেকে বলা হয় যে, এই কেকটির উৎপত্তি ইতালীর তুস্কানা প্রদেশের সিয়েনা শহরে। কোনো কোনো ময়রাগণ বলে থাকেন, কোসিমো III শহরে আগমনের অংশ হিসেবে এটি তৈরি করা হয়। ব্যতিক্রমে, কারমিনান্তোনিও ইন্নাক্কোনে'র দ্য ওয়াশিংটন পোষ্ট এ লিখিত বিশ্লেষণে উল্লেখ করেন যে তিরামিসু ১৯৬৯ সালের ২৪শে ডিসেম্বরে ভেনিসের কাছাকাছি ভিয়া সত্তত্রেভিসো'তে এক রেস্তোরায় প্রধান সেফ থাকাকালীন সময় তৈরি করেন। যা হোক, দ্য নিউ ইউর্কার তিরামিসু'র উপকরণগুলো “ইতালীর সব রেস্তোরা” হিসেবে তালিকাবদ্ধ করে।
প্রস্তুতপ্রণালী
তিরামিসু একটি আস্তরিকৃত ডেসার্ট, কফিতে ভেজানো বিচ্ছিন্ন কতিপয় (সাভোইয়ার্দি) বিস্কুট এবং মাস্কারপোনে পনিরে আস্তরীকৃত মিষ্টি ডিম, এবং চিনির মিশ্রণ। ডিম, চিনি ও মার্সালা মদ্য দিয়ে ঝাবাইয়োনে তৈরি করা হয়। প্রথমে কোকোয়া পাউডার উপরে (কোনো কোনো সময় বিস্কুটের মাঝে) টালা করা হয় যাতে একই সাথে তিক্ততাকে মিষ্টায়িত পনির মিশ্রণ দিয়ে সুসজ্জিত করা হয়। বিস্কুটের আস্তর (সাভোইয়ার্দি) তৈরি করতে, সাধারণত স্ট্রং কফি বা স্বাদযুক্ত লিকিউর হিসেবে মার্সালা মদ্য বা ডার্ক রামে চুবানো হয়।
মাস্কারপোনে লেয়ার তৈরিতে প্রথমে ডিমের কুসুম ও চিনির মিশ্রণ তৈরি করা হয়। ডিমের কুসুম চিনির সাথে মিশ্রিত করে একটি ঘন, মোটা ক্রিম তৈরি করা হয়, যেখানে পরে মাস্কারপোনে যুক্ত করা হয়। তারপর এই মিশ্রণটি কফি ভেজানো বিস্কুটের উপর ছড়িয়ে দেয়া হয়। সর্বপরি কোকোয়া পাউডার দেয়া হয় এবং উপরে আরো অন্য অনেক মিশ্রণ দেয়া হয়। তিরামিসুতে ক্রমাগত অসংখ্য পরিবর্তন আনা যায়। কোনো কোনো রাঁধুনি অন্য ধরনের কেক বা মিষ্টি, ইষ্টযুক্ত রুটি যেমন – পানেত্তোনে, লেডিফিঙ্গারের স্থলে ব্যবহার করে থাকেন। অন্যান্য পনির মিশ্রণও ব্যবহৃত হয়ে থাকে। কোনো কোনোটি কাঁচা ডিম ধারণ করে এবং অন্য কোনটি ডিম-ই ধারণ করে না। অন্যান্য ঐতিহ্যবাহী লিকিউর হিসেবে মার্সালা মদ্য কফি ও পনির মিশ্রণ, ডার্ক রামযুক্ত, মাদেইরা, পোর্ট, ব্র্যান্ডি এবং কগণাক থাকে।
পাল চৌরাই
পাল চৌরাই (Pal Chourai) ভারতের মধ্য প্রদেশ রাজ্যের ছিন্দওয়ারা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে পাল চৌরাই শহরের জনসংখ্যা হল ৭২৬৪ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে পাল চৌরাই এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
টিন
থাম্ব|226x226পিক্সেল|টিনের ইলেক্ট্রন বিন্যাস টিন (ইংরেজি:Tin, উচ্চারন:/ˈtɪn/ tin) পর্যায় সারণীর ৫০তম মৌলিক পদার্থ। টিনের আণবিক সংকেত Sn। টিনের ল্যাটিন নাম স্ট্যানাম (Latin: stannum) থেকেই এই সংকেতকরন। পর্যায় সারনীর গ্রুপ ১৪তে এই ধাতব মৌলিক পদার্থের অবস্থান।
বাঁশবনের তিতির
বাঁশবনের তিতির মাঝারি আকারের ভূচর পাখি। পৃথিবীর সব বাঁশবনের তিতির বাম্বুসিকোলা (Bambusicola) গণের অন্তর্গত। এই গণে মাত্র দুইটিটি প্রজাতি অন্তর্ভুক্ত এবং প্রজাতি দুইটি চীন এবং দক্ষিণ ও দক্ষিণ-পূর্ব এশিয়া জুড়ে বিস্তৃত। প্রজাতি দুইটি হল:
চীনে পাওয়া মায়োসিন যুগের শেষের দিকের প্রস্তরখণ্ডে বাঁশবনের তিতিরের জীবাশ্ম পাওয়া গেছে। এ সকল জীবাশ্ম প্রমাণ করে যে এদের উৎপত্তি পঞ্চাশ লক্ষ বছরেরও আগে হয়েছিল।
জাইদ বিন হুসাইন
প্রিন্স জাইদ বিন হুসাইন (আরবি : الأمير زيد بن الحسين ) (ফেব্রুয়ারি ২৮, ১৮৯৮ – অক্টোবর ১৮, ১৯৭০) ছিলেন আল-হাশিম রাজবংশের সদস্য। তিনি ১৯৫৮ সাল থেকে শুরু করে আমৃত্যু ইরাকের রাজপরিবারের প্রধান ছিলেন।
জীবনী
১৯১৬ – ১৯১৯ সময়কালে তিনি উত্তরাঞ্চলের আরব সেনাবাহিনীর কমান্ডার ছিলেন। ১৯১৮ সালে টমাস এডওয়ার্ড লরেন্স খন্ডিত সিরিয়ার বাদশাহ হিসেবে তার নাম প্রস্তাব করেন। ফরাসি শাসনের সময় তিনি ১৯২৩ সালে ইরাকি ক্যাভালরিতে দায়িত্বপ্রাপ্ত হন এবং কর্নেল হিসেবে পদোন্নতি পান।
জাইদ ১৯৩০ এর দশকে বার্লিন ও আঙ্কারায় এবং ১৯৫০ এর দশকে লন্ডনে ইরাকি রাষ্ট্রদূতের দায়িত্বপ্রাপ্ত হন।
জেনারেল মুহাম্মদ নজিব আর-রুবাই কর্তৃক দ্বিতীয় ফয়সালের হত্যাকান্ডের পর ১৯৫৮ সালের ১৪ জুলাই প্রিন্স জাইদ ইরাকের রাজ পরিবারের প্রধান হন। জাইদ ছিলেন দ্বিতীয় ফয়সালের পূর্বসূরি ও দাদা প্রথম ফয়সালের সৎভাই। জেনারেল নাজিব ইরাককে প্রজাতন্ত্র ঘোষণা করেন। অভ্যুত্থানের সময় জাইদ লন্ডনে রাষ্ট্রদূতের দায়িত্ব পালন করছিলেন এবং এরপর তিনি ও তার পরিবার লন্ডনে বসবাস করতে থাকেন।
বিয়ে ও সন্তান
১৯৩৩ সালের নভেম্বর এথেন্সে তিনি প্রিন্সেস ফাহরেলনিসা জাইদকে বিয়ে করেন। তাদের একটি পুত্রসন্তান ছিলঃ
ঝুকার দশা
থাম্ব| সিন্ধু সভ্যতার মানচিত্র, শেষ পর্ব ঝুকার পর্যায় (Jhukar Phase) ছিল সিন্ধুর শেষ হরপ্পীয় সংস্কৃতির একটি পর্যায় যা খ্রিস্টপূর্ব দ্বিতীয় সহস্রাব্দে পূর্ণবর্ধিত সিন্ধু সভ্যতার পতনের পর অব্যাহত ছিল। এটি সিন্ধুতে ঝুকার নামে প্রত্নতাত্ত্বিক স্থানের নামানুসারে নামকরণ করা হয়, যা ঝুকার পর্যায়ের আদর্শ প্রত্নস্থল। এই দশার পর সিন্ধু অঞ্চলে আসে ঝাঙ্গার দশা।
সিরিয়ায় স্বাস্থ্য
সিরিয়ায় স্বাস্থ্য বলতে বোঝায় সিরিয়ায় অবস্থিত নাগরিকদের শারীরিক অবস্থা, মৃত্যুর হার, চিকিৎসা সংক্রান্ত সুযোগ সুবিধা, হাসপাতাল ইত্যাদির একটি সামগ্রিক অবস্থা। সাম্প্রতিক বছরগুলোতে বর্তমানে ক্ষমতায় থাকা বাথ পার্টি সিরিয়ায় স্বাস্থ্যের দিকটি অধিক গুরুত্ব দিয়েছে এবং উন্নত করেছে। যদিও বর্তমানে চলতে থাকা গৃহযুদ্ধের কারণে অনেক হাসপাতাল ধ্বংস হয়ে যাচ্ছে বা ক্ষতিগ্রস্ত হয়েছে, বিশেষ করে নানান চিকিৎসার সরঞ্জাম ক্ষতিগ্রস্ত হয়েছে। ফলে সিরিয়ায় চিকিৎসার দিকটি খুব একটা উন্নত হচ্ছে না। তবুও, যুদ্ধহীন এলাকাগুলোতে, যেখানে সরকারের পূর্ণ নিয়ন্ত্রণ আছে, সেসব জায়গাগুলোতে সরকারি-বেসরকারি দুভাবেই চিকিৎসা এবং স্বাস্থ্যের দিকটির উন্নতি ঘটছে।
জনসংখ্যা
২০১৭ সালের জুলাই মাসে, সিরিয়ার জনসংখ্যা ছিল প্রায় ১৮,০২৮,৫৪৯ এবং ২০১৭ সালে, সিরিয়ার জনগণের গড় আয়ু ছিল ৭৫ বছর, যেখানে পুরুষদের গড় আয়ু ৭২ এবং মহিলাদের গড় আয়ু ৭৭, যা ১৯৬০ সালের গড় আয়ুর তুলনায় অনেক ভালো। কারণ ১৯৬০ সালে, সিরিয়ার জনগণের গড় আয়ু ছিল ৫২ বছর।
স্থূলতা
২০১৭ সালে, প্রাপ্ত বয়স্ক মানুষদের গড় স্থূলতা বিএমআই-এর মাপকাঠিতে ছিল ২৭.৮, ২০০৯ সালে ৫ বছরের কম বয়সী শিশুদের মধ্যে ১০% শিশু ছিল স্থূল বা মোটা। ২০১৬ সালে, সবচেয়ে স্থূলতার দেশসমূহের মধ্যে সিরিয়ার ক্রম ছিল ৩৫। ২০১৭ সালে বিশ্ব স্বাস্থ্য সংস্থা তালিকাটি প্রকাশ করে।
স্বাস্থ্যব্যবস্থা
২০১৫ সালে, ৯৫.৭% মানুষ টয়লেট ব্যবহার করতে পারত এবং ৯০.১% মানুষ সুপেয় পানি পানের সুযোগ পেতো। বর্তমানে, সিরিয়ায় পানি দূষণের পরিমাণ বৃদ্ধি পাওয়ার কারণে স্বাস্থ্যব্যবস্থা এবং সুপেয় পানি কমে যাওয়ার আশঙ্কা দেখা দিয়েছে। বর্তমানে আলেপ্পোর কুয়েক নদী এবং ক্রন্তিস নদীর নিচের অংশের পানিতে অধিক পরিমাণে অ্যামোনিয়া, নিষিদ্ধ পদার্থ এবং অধিক মাত্রার বিওডি পাওয়া গিয়েছে। যা পানযোগ্য পানির সীমাকে অতিক্রম করেছে। এছাড়া সিরিয়ার উপকূলীয় অঞ্চলে, টিউবওয়েলগুলোতে অধিক পরিমাণে বিভিন্ন ধাতুর নাইট্রেট আয়ন, আ্যমোনিয়া পাওয়া গিয়েছে, সমুদ্রের লবণাক্ত পানি ভূগর্ভস্থ পানির সাথে মিশ্রিত হওয়ায় বিশুদ্ধ পানিও লবণাক্ত হয়েছে। এর কারণ হিসেবে খনন কাজ এবং মাত্রাতিরিক্ত সারের ব্যবহারকেই দায়ী করা হয়।
ধূমপান
বিশেষ করে সিগারেট ও হুক্কাকে কেন্দ্র করে, সিরিয়ার জনগণের মধ্যে ধূমপান খুব ধীরে ধীরে বৃদ্ধি পাচ্ছে। সিরীয়রা প্রতিবছর নেশাজাতীয় দ্রব্যের পেছনে প্রায় ৬০০ মিলিয়ন ডলার খরচ করে। ২০১০ সালে, ২০% নারী এবং ৬০% পুরুষ ধূমপান করত। মোট জনসংখ্যার ৯৮% কোন না কোনভাবে ধূমপান দ্বারা ক্ষতিগ্রস্ত হতো।
সিরিয়ায় ১৮ বছরের কম বয়সীদের নেশাজাতীয় দ্রব্য কেনা সম্পূর্ণ নিষেধ।
এন্তোনিও দেল ভাল রুইজ
এন্তোনিও দেল ভাল রুইজ (জন্ম ১৯৩৮) একজন মেক্সিকান ব্যবসায়ী, রাসায়নিক কোম্পানি মেক্সিকেমের চেয়ারম্যান।
কর্মজীবন
ফোর্বস অনুসারে, জানুয়ারী ২০১৫ পর্যন্ত দেল ভাল রুইজের মোট সম্পদ $৪.২ বিলিয়ন।
ব্যক্তিগত জীবন
তিনি পাঁচ সন্তানের জনক ও বিবাহিত এবং মেক্সিকো সিটিতে থাকেন।
পাল্দা
পাল্দা (Palda) ভারতের মধ্য প্রদেশ রাজ্যের ইন্দোর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে পাল্দা শহরের জনসংখ্যা হল ১০,৮৫৯ জন। এর মধ্যে পুরুষ ৫৪% এবং নারী ৪৬%।
.একিউ
.একিউ হল অ্যান্টার্কটিকার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি শুধু সে সকল সংস্থা বা ব্যক্তিকে দেওয়া হয় যারা অ্যান্টার্কটিকায় ও দক্ষিণ মহাসাগর এলাকায় সশরীরে উপস্থিত থেকে বিভিন্ন কাজ পরিচালনা করে। এই ডোমেইন নামটি অকল্যান্ড, নিউজিল্যান্ড থেকে মোট ও এসোসিয়েটস এর পিটার মোট নিয়ন্ত্রণ করে থাকেন।
এখানকার ইন্টারনেট সংযোগ স্যাটেলাইট বা স্যাটেলাইট সাপোর্টেড কোন ডিভাইসের মাধ্যমে প্ররিচালিত হয়। অস্ট্রেলিয়া সরকারের হেয়ার্ড আইল্যান্ডের অফিসিয়াল ওয়েবসাইট ঠিকানা হল হেয়ার্ডআইল্যান্ড.একিউ।
বহিঃসংযোগ
Toppdomän
জৈমিনি
জৈমিনি বা জৈমিনী ছিলেন একজন প্রাচীন ভারতীয় ঋষি। তিনি ঋষি শ্রীকৃষ্ণদ্বৈপায়ন বেদব্যাসের শিষ্য এবং ভারতীয় দর্শনের মীমাংসা শাখার এক মহান দার্শনিক।
পূর্ব মীমাংসা সূত্র
জৈমিনির খ্যাতি প্রধানত তার পূর্ব মীমাংসা সূত্র গ্রন্থটির জন্য। এই গ্রন্থের অপর নাম কর্ম মীমাংসা। এই গ্রন্থে বৈদিক অনুশাসনগুলির প্রকৃতি আলোচনা করা হয়েছে। প্রাচীন ভারতীয় দর্শনের ষড় দর্শন বিভাগের পূর্ব মীমাংসা শাখাটির উদ্ভব এই গ্রন্থ থেকেই।
গ্রন্থটির রচনাকাল খ্রিস্টপূর্ব তৃতীয় শতাব্দী। এতে প্রায় ৩,০০০ সূত্র রয়েছে। এই বইতে কর্ম বা অনুষ্ঠান ও ধর্ম বা ধর্মীয় কর্তব্যের উপর ভিত্তি করে বেদ ব্যাখ্যা করা হয়েছে। সঙ্গে প্রাচীন উপনিষদ্‌গুলির টীকাও রয়েছে। জৈমিনীর মীমাংসা তার সময়ে প্রচলিত অতীন্দ্রীয়বাদী বেদান্ত ধারার বিপরীতমুখী একটি অনুষ্ঠান-কেন্দ্রিক ভাবান্দোলন। খ্রিস্টীয় প্রথম সহস্রাব্দের কোনো এক সময়ে শবর পূর্ব মীমাংসার উপর একটি টীকাগ্রন্থ রচনা করেন।
জৈমিনি-ভারত
জৈমিনি ভারতীয় মহাকাব্য মহাভারত অবলম্বনে জৈমিনি-ভারত নামে একটি মহাকাব্য রচনা করেন। এই কাব্যের "অশ্বমেধ পর্ব"টি বিখ্যাত।
জৈমিনি সূত্র
জৈমিনি সূত্র বা উপদেশ সূত্র "জৈমিনি জ্যোতিষ"-এর উৎস। এ বইটি আসলে বৃহৎ পরাশর হোর শাস্ত্র-এর টীকা।
সামবেদ
ঋষি শ্রীকৃষ্ণদ্বৈপায়ন বেদব্যাস বেদকে চার ভাগে ভাগ করে তার চার শিষ্যের (পৈল, বৈশম্পায়ন, জৈমিনি ও সুমন্তু) এক এক জনকে এক একটি ভাগ শিক্ষা দেন। জৈমিনি সামবেদ শিক্ষা করেছিলেন।
২০১৭ জিম্বাবুয়ে ক্রিকেট দলের শ্রীলঙ্কা সফর
জিম্বাবুয়ে জাতীয় ক্রিকেট দল একমাত্র টেস্ট ক্রিকেট এবং পাঁচটি একদিনের আন্তর্জাতিক ক্রিকেট ম্যাচ খেলার জন্য শ্রীলঙ্কা সফর করে। ২০১৭ সালের জুন-জুলাই মাসে এই সফর অনুষ্ঠিত হয়।  মূলত দুটি টেস্ট ম্যাচ ও ৩টি ওডিআই ম্যাচের সূচী নির্ধারিত ছিল।   ২০০২ এর পরে এটা ছিল জিম্বাবুয়ের প্রথম শ্রীলঙ্কা সফর। সবগুলো ম্যাচ অনুষ্ঠিত হয় দিনের সূচীতে।
২০২২ ফ্রান্স চতুর্দেশীয় সিরিজ
২০২২ ফ্রান্স চতুর্দেশীয় সিরিজ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২২ সালের মে মাসে ফ্রান্সে অনুষ্ঠিত হয়। সিরিজটিতে স্বাগতিক ফ্রান্সের সঙ্গে অংশগ্রহণ করে অস্ট্রিয়া, জার্সি ও স্পেন।  এ টুর্নামেন্টেই স্পেন দল নিজেদের প্রথম আনুষ্ঠানিক টি২০আই ম্যাচ খেলে। টুর্নামেন্টে নিজেদের চার ম্যাচের প্রতিটিতে জয়ী হয়ে চ্যাম্পিয়ন হয় জার্সি।
পয়েন্ট তালিকা
চ্যাম্পিয়ন
পেশাগত তাপীয় পীড়ন
পেশাগত তাপীয় পীড়ন বলতে বিপাকীয় তাপ, পরিবেশগত নিয়ামক ও পরিধেয় পোশাকের যৌথ প্রভাবের কারণে দেহে সংরক্ষিত তাপের পরিমাণ বেড়ে গিয়ে কোনও শ্রমিকের দেহের উপর তাপের যে সামষ্টিক চাপ পড়ে, তাকে বোঝায়। তাপীয় পীড়নের কারণে তাপজনিত অসুস্থতা, যেমন আতপাঘাত (heatstroke), অতিজ্বর (hyperthermia), তাপজনিত চরম পরিশ্রান্তি (heat exhaustion), তাপজনিত পেশীসংকোচন (heat cramp), তাপজনিত সংজ্ঞালোপ (heat syncope), তাপজনিত ফুসকুড়ি (heat rash), ডুরেপেশী লোপ (rhabdomyolysis) ও দীর্ঘমেয়াদী বৃক্করোগ (chronic kidney disease) হতে পারে। যদিও তাপজনিত পরিশ্রান্তি অপেক্ষাকৃত কম গুরুতর, এর তুলনায় তাপাঘাত একটি চিকিৎসনীয় জরুরি অবস্থা, এবং যদি চিকিৎসা না প্রদান করা হয়, তাহলে মৃত্যুও হতে পারে।
তাপীয় পীড়ন অসুস্থতা ছাড়াও কর্মস্থলে দুর্ঘটনার সংখ্যা বাড়িয়ে দিতে পারে ও শ্রমশক্তির উৎপাদনশীলতা হ্রাস করতে পারে। তাপের কারণে সৃষ্ট পেশাগত আঘাতগুলির পেছনের কারণগুলির মধ্যে আছে ঘর্মাক্ত হাতের তালু, নিরাপত্তা চশমা ঝাপসা হওয়া ও মাথা ঘোরা। এছাড়া উত্তপ্ত পৃষ্ঠতল বা বাষ্পের সাথে দুর্ঘটনাবশত সংস্পর্শে এসে পুড়ে যাওয়ার ঝুঁকিও আছে। শ্রমিকদের উচ্চতাপের সংস্পর্শে আসা বিষয়ে গবেষণা ও প্রবিধানের সংখ্যা অল্প।
বহিরঙ্গনে কর্মরত বহুসংখ্যাক পেশাদার ব্যক্তি তাপীয় পীড়নের উচ্চঝুঁকিতে থাকেন। এদের মধ্যে অগ্নিনির্বাপণ কর্মী, খনি শ্রমিক, সামরিক বাহিনীর সদস্য, নির্মাণ শ্রমিক, ক্রীড়াবিদ, পণ্য গন্তব্যে পৌঁছানোর কর্মী, কৃষক, উল্লেখ্য। অধিকন্তু অনেক অন্দরঙ্গন পেশাতেও অত্যন্ত উত্তপ্ত অবস্থায় শ্রমিকদেরকে কারখানায় কাজ করতে হতে পারে, যেমন রান্নাঘরের কর্মী, ধাতু ঝালাইকর্মী, বয়লার কক্ষ কর্মী, ইত্যাদি। সমস্ত শ্রমিকদের তাদের তাপজনিত অসুস্থতার ব্যাপারে সচেতন থাকতে হবে ও প্রচুর পানিপান করতে হবে এবং গুরুতর অভিঘাত এড়াতে ঘনঘন শীতল স্থানে বিশ্রাম নিতে হবে।
মার্কিন যুক্তরাষ্ট্রের রোগ নিয়ন্ত্রণ সংস্থা সিডিসি তাপীয় পীড়ন মোকাবেলার জন্য বেশ কিছু সুপারিশ করেছে। উচ্চতাপে কাজের ভার ১-২ সপ্তাহ ধরে ধীরে ধীরে অল্প ভার থেকে পূর্ণ ভারে নিয়ে যাওয়া তথা অভিযোজন, তৃষ্ণা পাবার আগেই প্রতি ২০ মিনিট অন্তর জলপান (দরকার হলে ইলেকট্রোলাইটযুক্ত জলপান), ঘনঘন ছায়াবৃত বা শীতাতপ নিয়ন্ত্রিত স্থানে বিশ্রাম গ্রহণ ও পানিগ্রহণ নিশ্চিত করা, হালকারঙা, ঢিলেঢালা ও সুতির তৈরি (বা অন্য কোনও বায়ুচলাচল সুবিধাপ্রদানকারী) আরামদায়ক পোশাক পরিধান, সহকর্মীর তাপজনিত অসুস্থতা হচ্ছে কি না, তা দ্রুত প্রতিবেদন করার কথা বলা হয়েছে। এছাড়া কর্মস্থলে প্রযুক্তিগত কিছু সুপারিশের মধ্যে আছে বায়ুপ্রবাহের বেগ বৃদ্ধি করা, প্রতিফলক বর্ম ব্যবহার করা, বাষ্প নির্গমন হ্রাস করা, আর্দ্রতা হ্রাস করা, ইত্যাদি। ক্যাফেইনযুক্ত পানীয় যেমন চা-কফি ও অ্যালকোহলযুক্ত পানীয় বা সুরা পান না করার পরামর্শ দেওয়া হয়েছে। সুরক্ষামূলক পোশাক পরিধান করতে হলে, বায়ুপ্রবাহ থেমে গেলে, তাপমাত্রা-আর্দ্রতা-সূর্যালকের প্রখরতা বৃদ্ধি পেলে ও ভারী কাজ করলে কাজ করার সময় কমিয়ে বিশ্রামের সময় বাড়িয়ে দিতে বলা হয়েছে।
টাংস্টেন
প্যাটেন্ট বিতর্ক
মার্কিন পদার্থবিদ উইলিয়াম কুলিজ জেনারেল ইলেকট্রিক কোম্পানিতে কর্মরত অবস্থায় বৈদ্যুতিক বাতির ফিলামেন্ট হিসেবে নমনীয় টাংস্টেন তৈরির প্রক্রিয়া আবিষ্কার করেন এবং ১৯১৩ সালে এর পেটেন্ট লাভ করেন। ১৯২৮ সালে মার্কিন আদালতের সিদ্ধান্তে পেটেন্টটি বাতিল হয়ে যায়  ।
মাগুরা-১
মাগুরা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মাগুরা জেলায় অবস্থিত জাতীয় সংসদের ৯১নং আসন।
সীমানা
মাগুরা-১ আসনটি মাগুরা জেলার শ্রীপুর উপজেলা, মাগুরা সদর উপজেলা ( শত্রুজিৎপুর ইউনিয়ন, গোপালগ্রাম ইউনিয়ন, কুচিয়ামোড়া ইউনিয়ন, বেইরল পলিতা ইউনিয়ন ব্যতীত) নিয়ে গঠিত।
২০১০-এর দশকে নির্বাচন
মোহাম্মদ সিরাজুল আকবর ২০১৫ সালের মার্চ মাসে মারা যান। ২০১৫ সালের মে মাসের উপ-নির্বাচনে বাংলাদেশ আওয়ামী লীগের এ টি এম ‍আব্দুল ওয়াহাব নির্বাচিত হন।
নীল বোতাম
নীল বোতাম বা নীল বোতাম জেলিফিশ (বৈজ্ঞানিক নাম: Porpita porpita; পর্পিতা পর্পিতা) হলো বহুসংখ্যক হাইড্রয়েডের কলোনির সমন্বয়ে গঠিত একটি সামুদ্রিক জীবসত্তা। ভূমধ্যসাগর, পূর্ব আরব সাগরসহ প্রশান্ত মহাসাগর, আটলান্টিক ও ভারত মহাসাগরের ক্রান্তীয় ও উপক্রান্তীয় উষ্ণ পানিতে এদের পাওয়া যায়। ১৭৫৮ সালে কার্ল লিনিয়াস এদের শনাক্ত করে মেডুসা পর্পিতা (Medusa porpita) নামে নামকরণ করেন। পাশাপাশি এটি কন্ড্রোফোরা নামক অধিবর্গের দুইটি গণের অন্যতম। এটি নিডারিয়ানদের এমন একটি দল, যার মধ্যে ভেলেল্লা-ও অন্তর্ভুক্ত। কন্ড্রোফোর জীবসত্তা অধিক সুপরিচিত সাইফনোফোরের (ভাসমান সন্ত্রাস বা ফাইসেলিয়া ফাইসেলিস গোত্র) সাথে সাদৃশ্যপূর্ণ। বাহ্যিকভাবে জেলিফিশের সাথে মিলসম্পন্ন হলেও প্রতিটি জীবসত্তা আদতে হাইড্রোজোয়ান পলিপের একেকটি কলোনি। হাইড্রোজোয়া শ্রেণিবিন্যাসগতভাবে নিডারিয়া পর্বের অন্তর্ভুক্ত। বিভিন্ন ধরনের সাগর কুসুম, প্রবাল ও জেলিফিশ এই পর্বের অন্তর্ভুক হওয়ার কারণে এগুলোর মধ্যে বাহ্যিক সাদৃশ্য পরিলক্ষিত হয়।
বর্ণনা
নীল বোতামের ব্যাস ৩০ মিলিমিটার পর্যন্ত হতে পারে। এরা মূলত সমুদ্রপৃষ্ঠে ভাসমান অবস্থায় থাকে। এদের দেহকে মোটা দাগে দুইটি অংশে ভাগ করা যায়: ভাসনযন্ত্র ও হাইড্রয়েড কলোনি। কেন্দ্রীয় সোনালি-হলুদ রঙের চাকতিটি গোলাকার, চ্যাপ্টা এবং ব্যাস প্রায় এক ইঞ্চি। ভাসনযন্ত্রটি জীবসত্তার উল্লম্ব চলাচল নিয়ন্ত্রণ করে। পাশাপাশি এতে থাকা সূক্ষ্ম ছিদ্র পরিবেশের থেকে তথ্য গ্রহণ করে ও নিকটবর্তী অন্যান্য নীল বোতামের সাথে যোগাযোগ রক্ষা করে। উজ্জ্বল ফিরোজা নীল থেকে হলুদ বর্ণের হাইড্রয়েড কলোনি জেলিফিশের টেন্টাকলের মতো দেখতে। প্রতিটি সূত্রক অনেক শাখা-প্রশাখায় বিভক্ত হয়। নেমাটোসিস্ট নামের দংশনকারী অঙ্গাণু সূত্রকের সবচেয়ে দূরবর্তী প্রান্ত পর্যন্ত বিস্তৃত। ভাসনযন্ত্রের নিচে নীল বোতামের একটিমাত্র মুখ রয়েছে। এর মাধ্যমে এরা শিকারকে দেহের ভেতরে প্রবেশ করায় এবং উচ্ছিষ্টাংশ দেহ থেকে নির্গমণ করে। মুখটি গনোজুয়োয়েড ও ডাক্টাইলোজুয়োয়েডের বলয় দ্বারা বেষ্টিত। শুধুমাত্র ডাক্টালোজুয়োয়েড থেকেই টেন্টাকলসমূহ নির্গত হয়। ডাক্টাইলোজুয়োয়েডের বলয় মুখ থেকে দূরে হাইড্রয়েড কলোনির সবচেয়ে বাইরের দিকে অবস্থিত।
বাসস্থান ও খাদ্যাভ্যাস
নীল বোতাম নিউস্টন খাদ্যজালের অংশ। সমুদ্রপৃষ্ঠ ও এর আশেপাশের অংশের খাদ্যশৃঙ্খলের সমন্বয়ে এটি গঠিত। এর কারণ এরা মূলত পরোক্ষভাবে ভাসমান থাকে। এদের গতিপথ সমুদ্রের পানি ও বায়ুপ্রবাহের ওপর প্রত্যক্ষভাবে নির্ভরশীল। গ্লকাস আটলান্টিকাস ও গ্লকাস মার্জিন্যাটাস নামের সামুদ্রিক স্লাগ (নীল ড্রাগন নামেও পরিচিত) ও জ্যান্থিনা গণের বেগুনি সামুদ্রিক শামুক নীল বোতাম শিকার করে থাকে। অনুরূপ বৈশিষ্ট্যের ভেলেল্লা নিষ্ক্রিয় শিকার করলেও পর্পিতা গণের জীবেরা কাঁকড়া ও মাছের মতো সক্রিয় ক্রাস্টাশীয় জীব শিকার করে। এদের প্রধান খাদ্য কোপিপড ও ক্রাস্টাশীয়দের লার্ভা খেয়ে থাকে। এরা খাদ্যের জন্য অন্যান্য ভাসমান জীবের সাথে প্রতিযোগিতায় লিপ্ত হয়।
মাছের সাথে মিথোজীবিতা
তরুণ মালাবার মৌরী (ক্যারাঙ্গোইডেস মালাবারিকাস) মাছকে নীল বোতামের ভাসনযন্ত্রের নিচে আশ্রয় নিতে দেখা যায়। আশ্রয় থেকে সরিয়ে নেওয়া হলে মাছগুলোকে আতঙ্কিত দেখা যায়। এই তরুণ মাছেরা নির্দিষ্ট সাইফনোফোরকে চিহ্নিত করতে পারে। একটি নীল বোতাম ও এতে আশ্রয় নেওয়া মালাবার মৌরী মাছকে আলাদা করে নেওয়ার পর পুনরায় একত্রিত করা হলে এরা নির্দিষ্ট নীল বোতামের কাছে ফিরে যায়।
বৈশ্বিক উষ্ণায়নের প্রভাব
নীল বোতামের বিষ তেমন শক্তিশালী না হলেও এর দংশনে ত্বকে সামান্য জ্বালাপোড়া হতে পারে। সম্প্রতি বৈশ্বিক উষ্ণায়নের কারণে পর্পিতা প্যাসিফিকা (এই প্রজাতির অন্য নাম) জাপানের উপকূলে বিশাল সংখ্যায় দেখা যাচ্ছে এবং এর দংশনে ত্বকের সমস্যার প্রথম দৃষ্টান্ত রেকর্ড করা হয়েছে। সাম্প্রতিক কিছু পৃথক গবেষণায় আয়োনীয় ও আড্রিয়াটিক সাগরে নীল বোতামের উপস্থিতি হঠাৎ বৃদ্ধি পেয়েছে। বিশ্বব্যাপী সমুদ্রের তাপমাত্রা বৃদ্ধিকে এর জন্য দায়ী বলে ধরা হচ্ছে।
রামেন
রামেন (ラーメン) হচ্ছে জনপ্রিয় জাপানী খাবার। এটি তৈরি করা হয় চীনের গমের নুডলস দ্বারা এবং পরিবেশিত করা হয় মাংসের ঝোলের সাথে কিংবা মাছের, মাঝেমধ্যে সয়া সস বা মিসোর স্বাদে। জাপানের প্রায় প্রত্যেক অঞ্চলের নিজস্ব ধরনের রামেন আছে, তনকতসু(শোকরের হাড়ের ঝোল) থেকে কুইশু, মিসোর স্বাদে হক্কাইদো।
ইতিহাস
রামেনের উৎপত্তি অস্পষ্ঠ। কিছু উৎস বলে এটি চীন থেকে উৎপত্তি পেয়েছে। অন্যান্য উৎস বলে এটি জাপানে বিশ শতকের প্রথম দিকে আবিষ্কার করা হয়।   রামেন শব্দটি জাপানী যেটি চীনা শব্দ লামিয়ান (拉麵) থেকে ধার করা। ১৯৫০ দশকের পূর্বে রামেনকে শিনা শোভা(支那そば, যার অর্থ চীনা শোভা) ডাকা হত, কিন্তু আজকে চুকা শোভা(中華そば, যার অর্থও চীনা শোভা) ডাকা হয় কিংবা শুধু রামেন(ラーメン)  ডাকা হয় যেটি বেশি পরিচিত।
১৯০০ সালের দিকে, রেস্তোরাগুলো চীনের ক্রুজিন পরিবেশন করা শুরু করে ক্যান্টন এবং সাংহাই থেকে যেটি প্রদান করে নুডলসের একটি সহজ খাদ্যের পদ রামেন, এবং লবণ ও শুকরের হাড়ের ঝোলের স্বাদ। অনেক চীনা লোক যারা জাপানে বসবাস করছিল তারা সহজে বহনীয় একটি খাবারে দোকান দেয় যেটি রামেন এবং পুডিংবিশেষ গাইজোয়া বিক্রি করতে শুরু করে শ্রমিকদের কাছে। ১৯০০ শতকের মাঝামাঝি এই দোকান গুলো একটি সুরেলা হর্ণ ব্যবহার করতে শুরু করে যাকে চারুমেরা(チャルメラ, পর্তুগিজ শব্দ চারামেলা থেকে) ডাকা হয়, তাদের উপস্থিতি জানান দিতে। শোয়া যুগের প্রথম দিক থেকে রামেন জনপ্রিয় খাবার হয়ে উঠে বাহিরে খাবার হিসাবে।
রামেন বিশেষজ্ঞ হিরোশি অসাকি এর মতে, প্রথম বিশেষায়িত রামেনের দোকান খোলা হয় ইয়োকহামাতে ১৯১০সালে।
দ্বিতীয় বিশ্বযুদ্ধ এর পর, সস্তা ময়দা আমদানী হতে থাকে যুক্তরাষ্ট্র থেকে যেটি জাপানের বাজার ছেয়ে যায়। একই সময়ে, লক্ষ লক্ষ জাপানী সেনাদল চীন এবং পূর্ব এশিয়া মহাদেশীয় অঞ্চলে তাদের পদগুলো থেকে ফিরে আসে দ্বিতীয় চীন-জাপান যুদ্ধ থেকে। তাদের অনেকেই চীনের রন্ধনশৈলী সম্পর্কে পরিচিত এবং পরবর্তিকালে তারা পুরো জাপানজুড়ে চাইনিজ রেস্তোরা দিতে শুরু করে। রামেন খাওয়া যখন জনপ্রিয়, কিন্তু এরপরও বাইরে যেতে বিশেষ দিনের প্রয়োজন ছিল।
১৯৫৮ সালে চটজলদি নুডলস আবিষ্কার করেন মমোফুকু আন্দো, নিশান ফুডসের তাইওয়ান-জাপানী প্রতিষ্ঠাতা এবং চেয়ারম্যান বর্তমানে তার ছেলে ককি আন্দো যেটি পরিচালনা করে। ২০ শতকের সেরা জাপানী আবিষ্কার বলা হয় একটি জাপানি তালিকায়, যেটি যেকাউকে চটজলদি রামেন তৈরিতে সহায়তা করে শুধুমাত্র গরম জল যোগের মাধ্যমে। ১৯৮০ দশকের শুরুর দিকে, রামেন জাপানের সংস্কৃতির অংশ হয়ে পড়ে, এবং সারাবিশ্বে বিভিন্ন উদ্দেশ্যে এর উপর পড়াশোনা করা হয়। এছাড়াও আঞ্চলিক বৈচিত্র্যেভেদে রামেন জাতীয় বাজার লক্ষ্যভেদ করতে থাকে এবং এটি তাদের আঞ্চলিক নাম ডেকে কেনা যায়। ১৯৯৪ সালে ইয়োকুহামাতে একটি রামেন জাদুঘর খোলা হয়।
অঞ্চলভেদে ভিন্নতা
যেখানে সাধারণ রামেন পুরো জাপানজুড়ে পাওয়া যায় তাইসো যুগ থেকে, গত কয়েক দশক থেকে আঞ্চলিকভেদে রামেনের ভিন্নতা বিস্তার লাভ করে। এদের মধ্যে কিছু জাতীয়ভাবে লক্ষণীয়।
জাপানের রেস্টুরেন্ট
রামেন বিভিন্ন ধরনের রেস্টুরেন্ট এবং জায়গায় পাওয়া যায় যার মধ্যে রামেনের দোকান, ইজাকিয়া পানীয় দোকান, কারাওকে হল, এবং পার্কগুলোতে। কিন্তু ভাল মানের রামেন সাধারণত শুধুমাত্র রামেনের জন্য বিশেষায়িত রামেন-ইয়া রেস্টুরেন্টগুলোতে পাওয়া যায়।
রামেন-ইয়া রেস্টুরেন্টগুলো মূলত প্রধান খাদ্যের পদ হিসাবে রামেন পরিবেশন করে, তারা খাবারের তালিকা ভিন্ন ধরনের রাখে। রামেন-ইয়া রেস্টুরেন্টগুলোতে রামেন ছাড়াও অন্যান্য খাবারের পদ পাওয়া যায় যার মধ্যে ফ্রাইড রাইস(চাহান বা ইয়াকিমেসহি বলে ডাকা হয়), গাইজোয়া(চীনা পুডিংবিশেষ) এবং বিয়ার।
ধাতুপাত্রের সংস্করণ
আখিয়াবারাতে, ভেন্ডিং মেশিন গরম রামেন পরিবেশন করে ইস্পাতের ধাতুপাত্রে, যেটি রামেনে ক্যান (らーめん缶)। এটি একটি জনপ্রিয় রামেন রেস্টুরেন্ট দ্বারা উৎপাদন করা হয় এবং এতে নুডলস, স্যুপ, ম্যানমা এবং শোকর থাকে থাকে। এটি দ্রুত নাস্তার লক্ষে তৈরি এবং এর সাথে ছোট একটি প্লাস্টিকের চামচ থাকে। এছাড়াও কিছু বিভিন্ন স্বাদের রামেন পাওয়া যায় যেমন তনকতসু এবং কারি।
ফটোমিটার
থাম্ব|234x234পিক্সেল|একটি ফটোমিটার ফটোমিটার হচ্ছে তড়িৎচৌম্বকীয় বিকিরণের শক্তি পরিমাপের যন্ত্র, যা অতিবেগুনি রশ্মি হতে অবলোহিত রশ্মি এবং দৃশ্যমান বর্ণালী পর্যন্ত পরিমাপ করতে পারে। অধিকাংশ ফটোমিটার ফটোরেজিস্টর,ফটোডায়োড কিংবা ফটোমাল্টিপ্লায়ারের মাধ্যমে, আলোকে বৈদ্যুতিক প্রবাহে রুপান্তর করে।
ফটোমিটার পরিমাপ করে:
রামফোর্ডের ফটোমিটার
থাম্ব|রামফোর্ডের ফটোমিটার রামফোর্ডের ফটোমিটার (একে ছায়া ফটোমিটারও বলা হয়) "অধিকতর উজ্জ্বল আলো, অধিক গাঢ় ছায়া সৃষ্টি করে" এই নীতির উপর ভিত্তি করে গড়ে উঠেছিল। পরীক্ষণীয় আলোক উৎস দুটিকে ব্যবহার করে কাগজের উপর ছায়া ফেলা হত। ছায়া দুটির গভীরতা যদি একই হত তবে আলোক উৎস দুটির দূরত্ত্বের ওপর নির্ভর করে তীব্রতা নির্ণয় করা হত। দ্বিগুণ দূরত্বের আলোক উৎসের কারণে তীব্রতা/প্রাবল্য চারগুণ হবে।
রিচির ফটোমিটার
থাম্ব|রিচির ফটোমিটার রিচির ফটোমিটারটি পৃষ্ঠের সমান আলোক দীপনের ওপর নির্ভর করত। এটি ৬ বা ৮ ইঞ্চি দৈর্ঘ্যের ও ১ ইঞ্চি প্রস্থের একটি বাক্স নির্মিত ছিল। মাঝে একটি কাঠের শঙ্কুকে ওপর দিকে মুখ করিয়ে সাদা কাগজ দিয়ে মুড়িয়ে রাখা হয়। ব্যবহারকারী বাক্সের উপরে অবস্থিত একটি টিউব বা নলের মধ্যে দিয়ে তাকিয়ে পরিমাপ করেন। যন্ত্রটির উচ্চতা স্ট্যান্ড দিয়ে প্রয়োজনমত নিয়ন্ত্রণ করে নেয়া যেত। তুল্য আলোক উৎস দুটিকে বাক্সের দুপাশে স্থাপন করা হত যা কাগজের পৃষ্ঠকে উজ্জ্বল করত,ফলে দুটি পৃষ্ঠকে একই সময়ে পর্যবেক্ষণ করা যেত।
ছায়া বিলুপ্তকারী প্রক্রিয়া
এই ফটোমিটারটি নির্ভর করত যে আলোক উৎসটি অসচ্ছ কোনো বস্তুর ছায়া সাদা পর্দায় ফেলে কিনা তার উপর।একটি নির্ধারিত দূরত্বে যদি দ্বিতীয় কোনো আলোক উৎস আনা হত তবে অপর ছায়াটির বিলুপ্ত হয়ে যেত।
ফটোমিটারের নীতি
অধিকাংশ ফটোমিটার ফটোরেসিস্টর,ফটোডায়োড কিংবা ফটোমাল্টিপ্লায়ারের মাধ্যমে আলো শনাক্ত করে থাকে। ফটোমিটারে আলো কোনো ফিল্টার বা মনোক্রোমাটরের মধ্যে দিয়ে যাবার পর আলোকে বিশ্লেষণ করা হয়। এর মাধ্যমে আলোর তরঙ্গদৈর্ঘ্য বা বর্ণালী বিন্যাস নিরূপণ করা হয়।
ফোটন গণনা
কয়েক ধরনের ফটোমিটার আছে যা যেগুলো আগত ফ্লাক্স গণনা না করে, ফোটন কণা গণনা করে। এক্ষেত্রে পরীক্ষণের প্রক্রিয়া একই হলেও ফলাফলের একক ভিন্ন হয়ে থাকে যেমনঃ W/cm2 or W·cm−2·sr−1 এর পরিবর্তে photons/cm2 or photons·cm−2·sr−1 ব্যবহার করা হয়।
এককভাবে ফোটন গণনা করার এই ধর্মের কারণে যেসব স্থানে দেদীপ্যমানতা কম সেখানে পরিমাপ প্রক্রিয়া কিছুটা ব্যাহত হয়।বর্তমান প্রযুক্তিতে এটি মেগাহার্টজ সীমার মধ্যে।সর্বোচ্চ দেদীপ্যমানতাও ডিটেক্টরে থ্রুপুট এবং গেইন প্যারামিটারের ওপর নির্ভর করে।
ফোটন গণনা যন্ত্রে আলোক সংবেদনশীল উপাদান এনআইআর,দৃশ্যমান এবং অতিবেগুনি আলোকরশ্মির তরঙ্গদৈর্ঘ্য ফটোমাল্টিপ্লায়ার হিসেবে ব্যবহৃত হয় যাতে পর্যাপ্ত সংবেদনশীলতা পাওয়া সম্ভব হয়।
মহাশুন্যে ব্যবহৃত রিমোট সেন্সিং ফোটন গণনাকারী তাড়িতচৌম্বক বর্ণালীর উর্ধ্বসীমার মধ্যে যেমনঃ এক্সরে হতে অতি অতিবেগুনিরশ্মির জন্য ব্যবহৃত হয়।এটি সম্ভব হয়, নিম্ন দীপ্তিশীল বস্তুর তীব্রতা পরিমাপের জন্য এবং সেই সাথে উচ্চশক্তির আলোকরশ্মি এর কণাধর্মের কারণে যা নিম্ন কম্পাঙ্কের আলোর তরঙ্গধর্মের কারণে । অপরদিকে, দৃশ্যমান, অবলোহিত এবং রেডিং কম্পাঙ্কের সীমার মধ্যে থাকা আলো পরিমাপের জন্য রেডিও মিটার ব্যবহার করা হয়।
আলোকচিত্র ধারণ
আলোকচিত্র ধারণে ফটোমিটার ব্যবহার করে সঠিক এক্সপোজার নির্ধারণ করা হয়। আধুনিক ক্যামেরাগুলিতে ফটোমিটার বিল্ট-ইন হিসেবে থাকে। ছবির বিভিন্ন স্থানে আলোর পরিমাণে তারতম্য থাকে বিধায়, আধুনিক ফটোমিটারগুলো আলোর তীব্রতা পরিমাপ করে এবং এলগরিদম ব্যবহার করে সবচেয়ে উপযুক্ত এক্সপোজার নির্ধারণ করে থাকে। এক্ষেত্রে ব্যবহারকারী যেরকম ফলাফল চান সে ভাবে এলগরিদম ছবিকে উপযুক্ত করে নেয় । পূর্বে, ফটোমিটার ক্যামেরা থেকে আলাদা থাকত এবং একে এক্সপোজার মিটার বলা হতো। উন্নত ফটোমিটারের দ্বারা তখন সম্ভাব্য সম্পূর্ণ ছবির আলোর পরিমাণ নির্ণয় করা এবং ছবির বিভিন্ন উপাদান থেকে আলাদা ভাবে আলো পরিমাপ করা সম্ভব হয় যাতে ছবিটির সবচেয়ে গুরুত্বপূর্ণ অংশগুলি অপেক্ষাকৃত উজ্জ্বল হয় অথবা একীভূত এডাপ্টারটির দৃশ্যের আলোর পরিমাপ করা সম্ভব হয়।
দৃশ্যমান আলোর প্রতিফলনের আলোকমিতি
প্রতিফলক ফটোমিটার তরঙ্গদৈর্ঘ্যের ফাংশন হিসেবে পৃষ্ঠের প্রতিফলিত আলো পরিমাপ করে। পৃষ্ঠকে সাদা আলো ফেলা হয় এবং প্রতিফলিত আলো একটি মনোক্রোমেটরের মধ্য দিয়ে চালনা করে তারপর তা পরিমাপ করা হয়। এই ধরনের পরিমাপ প্রক্রিয়ার ব্যবহারিক প্রয়োগ রয়েছে। উদাহরণ হিসেবে বলা যায়ঃ পেইন্ট শিল্পে পৃষ্ঠের রঙের বৈশিষ্ট্য বিবেচনা করার ক্ষেত্রে এটি ব্যবহার করা হয়।
অতিবেগুনী ও দৃশ্যমান ট্রান্সমিশন আলোকমিতি
এক্ষেত্রে দ্রবণে উপস্থিত নির্দিষ্ট তরঙ্গদৈর্ঘ্যের রঙিন উপাদানের আলোক শোষণ হার পরিমাপের যন্ত্র ব্যবহার করা হয়। আলোর শোষণ হতে বিয়ার নীতি ব্যবহার করে দ্রবণে রঙিন দ্রবের ঘনমাত্রা নির্ণয় করা সম্ভব হয়। এর প্রয়োগক্ষেত্রের বিশালতা,নির্ভরযোগ্যতার জন্য ফটোমিটার জৈব রসায়ন এবং বিশ্লেষণী রসায়ন এ বহুল ব্যবহৃত একটি যন্ত্র। শোষক ফটোমিটারগুলো জলীয় দ্রবণে অতিবেগুনী ও দৃশ্যমান আলোক সীমার মধ্যে অর্থাৎ ২৪০ ন্যানোমিটার থেকে ৭৫০ ন্যানোমিটারের মধ্যে কাজ করে।
স্পেক্ট্রফোটোমিটার এবং ফিল্টার ফটোমিটার এর নীতি অনুসারে একরঙা আলো একটি ধারকের(কোষ) মধ্যে ফেলা হয় যাতে সমতল জানালা ও দ্রবণ রাখা থাকে । আলোক রশ্মিটি তখন একটি আলোক শনাক্তকারীতে পৌছায় এবং একই রকম তবে রঙিন দ্রবণের মধ্যে দিয়ে পরিচালিত হবার পূর্বে এবং পরে আলোর তীব্রতার তুলনা করে। আলোক তীব্রতার অনুপাত ও রঙিন দ্রবণের আলোক শোষণ ক্ষমতা থেকে ব্যবহার করে বিয়ার নীতি ব্যবহার করে দ্রবের ঘনমাত্রা নির্ণয় করা যায়।
দুই ধরনের ফটোমিটার ব্যবহার করা হয়, যথাঃ স্পেক্ট্রফোটোমিটার ও ফিল্টার ফটোমিটার।স্পেক্ট্রফোটোমিটারে মনোক্রমেটর(প্রিজম বা গ্রেটিং) ব্যবহার করা হয় নির্দিষ্ট তরঙ্গদৈর্ঘ্যের একরঙা আলো পাবার জন্য। ফিল্টার ফটোমিটারে আলোক ফিল্টার ব্যবহার করে একরঙা আলো উৎপন্ন করা হয়। এভাবে খুব সহজেই স্পেক্ট্রফোটোমিটার ব্যবহার করে বিভিন্ন তরঙ্গদৈর্ঘ্যের আলোক শোষণের পরিমাপ করা যায়। সেইসাথে শোষণকারী দ্রবের বর্ণালীও বের করতে এটি ব্যবহার করা যায়। এই কারণে স্পেক্ট্রফোটোমিটারগুলো ফিল্টার ফটোমিটারের চেয়ে বেশি নমনীয় এবং আলোর বিশুদ্ধতা বজায় রাখার কারণে এদেরকে গবেষণার কাজে ব্যবহার করা হয়ে থাকে। ফিল্টার ফটোমিটার অপেক্ষাকৃত কমদামি,বৃহৎ আকৃতির এবং সহজে ব্যবহারযোগ্য হওয়ায় প্রাত্যহিক বিশ্লেষণে এটি ব্যবহার করা হয়ে থাকে। মাইক্রোটিটার প্লেটের জন্য ব্যবহৃত ফটোমিটার হচ্ছে ফিল্টার ফটোমিটার।
অবলোহিত আলো ট্রান্সমিশন আলোকমিতি
অবলোহিত রশ্মির ক্ষেত্রে স্পেক্ট্রোফটোমিতি মূলত নির্দিষ্ট তরঙ্গদৈর্ঘ্য ও আলোক শোষণ মাত্রার উপাদানের গঠন অধ্যয়ন করতে ব্যবহার করা হয়। আলো অবলোহিত রশ্মি শোষণ করে বিধায় জলীয় দ্রবণে অবলোহিত রশ্মির পরিমাপ সাধারণত অসম্ভব। তাই অবলোহিত বর্ণালিবীক্ষণ প্রক্রিয়া সাধারণত গ্যাসীয় দশায় (উদ্বায়ী পদার্থে) বা  বিশেষ লবণে( যেগুলো অবলোহিত রশ্মিতে স্বচ্ছ) প্রোথিত উপাদানের সাথে করা হয়ে থাকে। এজন্য সাধারণত পটাশিয়াম ব্রোমাইড ব্যবহার করা হয়। পরীক্ষণীয় উপাদানটি বিশুদ্ধ পটাশিয়াম ব্রোমাইডের সাথে মিশ্রিত করে একটি স্বচ্ছ ট্যাবলেটে প্রবেশ করানো হয় যা একটি আলোক রশ্মির সামনে স্থাপন করা হয়। তরঙ্গদৈর্ঘ্যের নির্ভরশীলতা বিশ্লেষণ এক্ষেত্রে সাধারণত মনোক্রোমেটর ব্যবহার না করে ইনফেরোমিটার ব্যবহার করে করা হয় কেননা, এটি অতি বেগুনি রশ্মির সীমার মধ্যে থাকে।ব্যতিচারের প্যাটার্ণ  ফুরিয়ার ট্রান্সফর্ম এলগরিদম ব্যবহার করে বিশ্লেষণ করা যায়। এইভাবে সম্পূর্ণ তরঙ্গদৈর্ঘ্য সীমা একইসাথে বিশ্লেষণ করা যায়।ফলে সময় বাঁচে এবং মনোক্রোমেটরের তুলনায় ইনফেরোমিটারের দাম কম হওয়ায় অর্থ সাশ্রয় হয়। অবলোহিত সীমায় শোষিত আলো অধীত উপাদানের ইলেক্ট্রনের উত্তেজনার সাথে সামঞ্জস্যপূর্ণ না হয়ে বরং বিভিন্ন ধরনের কম্পনমূলক উত্তেজনার সাথে সামঞ্জস্যপূর্ণ। এই কম্পনমূলক উত্তেজনা অণুর মধ্যে বিদ্যমান বিভিন্ন গ্রুপের বৈশিষ্ট্য, যা এভাবে শনাক্ত করা যায়।অবলোহিত রশ্মির বর্ণালী সাধারণত অতি সংকীর্ণ শোষক সীমার হওয়ায় পরিমাণমূলক বিশ্লেষনের জন্য এদের অনুপযোগী করে তুললেও অণুসমূহ সম্পর্কে বিস্তারিত তথ্য প্রদান করে। বিভিন্ন ধরনের কম্পনের কম্পাঙ্ক আইসোটোপ এর সঙ্গে পরিবর্তিত হয়, ফলে বিভিন্ন আইসোটোপ বিভিন্ন শীর্ষ প্রদর্শন করে। এটির ফলে অবলোহিত স্প্রেক্টোফটোমিতি ব্যবহার করে একটি নমুনার আইসোটোপিক গঠন সম্পর্কে জানা সম্ভব হয়।
আণবিক শোষণ আলোকমিতি
আণবিক শোষক ফটোমিটার হচ্ছে সেসব ফটোমিটার, যারা একটি উত্তপ্ত শিখা আলোকে হতে পরিমাপ করে। যেই দ্রবণ বিশ্লেষণ করতে হবে তা নির্দিষ্ট হারে অগ্নি শিখায় ইঞ্জেক্ট করা হয়। দ্রবণের ধাতু সমূহ আণবিক অবস্থায় শিখায় অবস্থান করে। এই ধরনের ফটোমিটারে ডিসচার্জ ল্যাম্পের মাধ্যমে একরঙা আলো উৎপন্ন করা হয়, যেখানে ডিসচার্জ নির্ণেয় ধাতব অণুর সাথে গ্যাসে স্থান নেয়। শিখায় অবস্থিত ধাতব কণা দ্বারা আলো পূর্ণ শোষিত হয়। এই শোষণ দ্বারাই দ্রবণে ধাতুর কন্সেন্ট্রেশন নির্ধারণ করা হয়।
আরো দেখুন
রেডিওমিতি
রমন বর্ণালিবীক্ষণ
ফটোডিটেক্টর
পাহাড়তলী ইউনিয়ন
পাহাড়তলী বাংলাদেশের চট্টগ্রাম জেলার রাউজান উপজেলার অন্তর্গত একটি ইউনিয়ন।
আয়তন
পাহাড়তলী ইউনিয়নের আয়তন ৩৮১৫ একর (১৫.৪৪ বর্গ কিলোমিটার)।
জনসংখ্যা
২০০১ সালের পরিসংখ্যান অনুযায়ী পাহাড়তলী ইউনিয়নের জনসংখ্যা ২২,৩৪৩ জন। এর মধ্যে পুরুষ ১২,০৪০ জন এবং মহিলা ১০,৩০৩ জন।
অবস্থান ও সীমানা
রাউজান উপজেলার দক্ষিণাংশে পাহাড়তলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৩ কিলোমিটার। এ ইউনিয়নের উত্তরে কদলপুর ইউনিয়ন, পশ্চিমে বাগোয়ান ইউনিয়ন ও পূর্ব গুজরা ইউনিয়ন, দক্ষিণে বাগোয়ান ইউনিয়ন ও রাঙ্গুনিয়া উপজেলার বেতাগী ইউনিয়ন এবং পূর্বে রাঙ্গুনিয়া উপজেলার পোমরা ইউনিয়ন অবস্থিত।
প্রশাসনিক কাঠামো
পাহাড়তলী ইউনিয়ন রাউজান উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম রাউজান মডেল থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি ৪টি মৌজায় বিভক্ত:
শিক্ষা ব্যবস্থা
পাহাড়তলী ইউনিয়নের সাক্ষরতার হার ৬৯.৯২%। চট্টগ্রাম প্রকৌশল ও প্রযুক্তি বিশ্ববিদ্যালয় ছাড়াও এ ইউনিয়নে ১টি ডিগ্রী কলেজ, ২টি স্কুল এন্ড কলেজ, ৩টি মাধ্যমিক বিদ্যালয়, ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
যোগাযোগ ব্যবস্থা
পাহাড়তলী ইউনিয়নে যোগাযোগের প্রধান সড়ক চট্টগ্রাম-কাপ্তাই মহাসড়ক। এছাড়াও রয়েছে উত্তর ও দক্ষিণ রাউজানের সংযোগ সড়ক হাফেজ বজলুর রহমান সড়ক। এছাড়াও অনেক আভ্যন্তরীণ সড়ক রয়েছে যেগুলো দিয়ে ইউনিয়নের বিভিন্ন অঞ্চলে যোগাযোগ করা যায়। প্রধান যোগাযোগ মাধ্যম সিএনজি চালিত অটোরিক্সা। এছাড়াও কাপ্তাই সড়কে সব ধরনের যানবাহন চলাচল করে।
স্বাস্থ্য
পাহাড়তলী ইউনিয়নে ১টি ইউনিয়ন স্বাস্থ্য কমপ্লেক্স ও ৩টি কমিউনিটি ক্লিনিক রয়েছে।
বিদ্যুৎ কেন্দ্র
পাহাড়তলী ইউনিয়নে ১টি তাপ বিদ্যুৎ কেন্দ্র রয়েছে; এটি রাউজান বিদ্যুৎ কেন্দ্র নামে পরিচিত।
খাল ও নদী
পাহাড়তলী ইউনিয়নের মধ্য দিয়ে বয়ে চলেছে দেওয়ানপুর জাইল্যা খালী খাল, খৈয়াখালী খাল, ঊনসত্তর পাড়া রক্তখালী খাল এবং শেখপাড়া ছড়া।
হাট-বাজার
পাহাড়তলী ইউনিয়নের প্রধান ২টি হাট হল গৌরি শংকর হাট এবং পাহাড়তলী বাজার।
দর্শনীয় স্থান
চট্টগ্রাম শহর হতে কাপ্তাই সড়কে বাস যোগে রাউজান পাহাড়তলী চৌমুহনী নেমে টেক্সি অথবা রিক্সা যোগে দক্ষিণে মহামুনি বৌদ্ধ বিহারে যাওয়া যায়।
বৌদ্ধ বিহার
মহামুনি বৌদ্ধ বিহার
পাহাড়তলী মহানন্দ সংঘরাজ বিহার
পাহাড়তলী যোগেন্দ্ররাম বিহার
পাহাড়তলী মৈত্রী বিহার
পাহাড়তলী অরণ্য ভাবনা কেন্দ্রে
পাহাড়তলী ধূতাঙ্গ কুঠির
খৈয়াখালী রত্নাংকুর বৌদ্ধ বিহার
আলাকা ধম্মা বৌদ্ধ বিহার
ডোমিনিকান প্রজাতন্ত্রের ভাষা
স্পেনীয় ভাষা ডোমিনিকান প্রজাতন্ত্রের সরকারী ভাষা এবং এই ভাষাতে দেশের প্রায় ৯০% লোক কথা বলে। প্রায় ২% লোক হাইতীয় ক্রেওল ভাষাতে কথা বলে। এছাড়াও কয়েক হাজার লোক ইংরেজি ভিত্তিক একটি ক্রেওল সামানাতে কথা বলে। আন্তর্জাতিক কাজকর্মে স্পেনীয় ভাষার পাশাপাশি ইংরেজি ভাষাও ব্যবহৃত হয়।
মাইকেল অলিভার (রেফারি)
মাইকেল অলিভার (Michael Oliver; জন্ম: ২০ ফেব্রুয়ারি ১৯৮৫) হলেন একজন ইংরেজ পেশাদার ফুটবল রেফারি। তিনি ইংল্যান্ডের সিলেক্ট গ্রুপ অব রেফারির অন্তর্ভুক্ত একজন রেফারি, যিনি মূলত প্রিমিয়ার লিগে রেফারির দায়িত্ব পালন করেন। ২০১২ সালে তিনি ফিফা ব্যাজটি অর্জন করেছেন, যার ফলে তিনি আন্তর্জাতিক ম্যাচ পরিচালনা করার অনুমতি পেয়েছিলেন। জন্মগ্রহণকারী অলিভারকে ২০১৫ ফিফা অনূর্ধ্ব-১৭ বিশ্বকাপের ফাইনালের দায়িত্বে নিয়োগ দেওয়া হয়েছিল। ২০১৮ সালে অলিভার উয়েফার এলিট গ্রুপের রেফারিতে পদোন্নতি পেয়েছেন।
রেফারি
নর্দাম্বারল্যান্ডের অ্যাশিংটনে জন্মগ্রহণকারী অলিভার মাত্র ১৪ বছর বয়সে তার বাবা ক্লাইভের মাধ্যমে রেফারির সাথে পরিচিত হয়েছিলেন। তিনি দ্রুত পদে পদে অগ্রসর হয়ে ২০০৭ সালে জাতীয় রেফারির তালিকায় উন্নীত হয়েছেন ; তিনি ওয়েম্বলি স্টেডিয়ামে সর্বকনিষ্ঠ ফুটবল রেফারি হিসেবে ২০০৭ সালের জাতীয় কনফারেন্স প্লে-অফ ফাইনালে রেফারির দায়িত্ব পালন করেছিলেন। এছাড়াও তিনি ইতিমধ্যে দ্য ফুটবল লিগের কনিষ্ঠতম সহকারী রেফারি, দ্য ফুটবল লিগের কনিষ্ঠতম রেফারি এবং প্রিমিয়ার লিগের কনিষ্ঠতম চতুর্থ রেফারি হয়েছেন।
২০১৩ সালে ওয়েম্বলি স্টেডিয়ামে দ্য ফুটবল লিগের ফাইনালের জন্য অলিভার চতুর্থ রেফারি হিসেবে নিযুক্ত হয়েছিলেন। ২০১৩ সালের এপ্রিল মাসে উইগান অ্যাথলেটিক এবং মিলওয়ালের মধ্যকার এফএ কাপের সেমি-ফাইনালটি তিনি পরিচালনা করেছিলেন এবং যার ফলে তিনি এফএ কাপের সেমি-ফাইনালে রেফারির দায়িত্ব পালন করা কনিষ্ঠতম রেফারিতে পরিণত হয়েছে। অতঃপর উইগান অ্যাথলেটিক এফএ কাপের শিরোপা জয়লাভ করেছিল এবং পরবর্তীকালে ম্যানচেস্টার ইউনাইটেডের বিরুদ্ধে এফএ কমিউনিটি শিল্ডের ম্যাচে অলিভারকে চতুর্থ রেফারি হিসেবে নিয়োগ দেওয়া হয়েছিল।
অলিভার ২০২১ সালের ১৫ই মে তারিখে, চেলসি এবং লেস্টার সিটির মধ্যকার এফএ কাপ ফাইনালটি পরিচালনা করেছিলেন।
জানালা
thumb|ঊনবিংশ শতাব্দীতে তৈরী খড়খড়িযুক্ত কাঠের জানালা। সাহেব কোয়াটার্স, [[ময়মনসিংহ]] right|thumb|পাশাপাশি দুইটি জানালা। ওল্ড শিপ চার্চ, হিঙহাম, [[ম্যাসাচুসেটস, যুক্তরাষ্ট্র]] জানালা (আঞ্চলিক: জাল্‌না, জানেলা) হলো দেয়াল বা ছাদের মধ্যে এমন কোন ফোকর যার মধ্য দিয়ে আলো, বাতাস ও শব্দ গমন করতে পারে। ব্যবহার বিশেষে এটি সম্পূর্ণ বা আংশিক খোলার উপযোগী অস্বচ্ছ, স্বচ্ছ বা আংশিক আলোকভেদী বস্তু দ্বারা তৈরি হয়। বাংলাদেশের জানালাগুলো সাধারণত কাঠ, এ্যালুমিনিয়াম, মাইল্ড স্টিল (এম.এস) এবং কাচ ব্যবহার হচ্ছে।
জানালার ইতিহাস
বাংলা ভাষায় জানালা শব্দের উৎপত্তির পর্তুগিজ শব্দ "জানেলা (Janela)" থেকে। জানালার প্রচলিত কিছু প্রতিশব্দ হলো গবাক্ষ, বাতায়ন, খিড়কি।
জানালার গঠন
জানালায় চৌকাঠ এবং পাল্লা প্রধান দুইটি অংশ থাকে। চৌকাঠের সাথে পাল্লাকে যুক্ত করতে ধাতব কব্জা ব্যবহার করা হয়। খোলা-বন্ধ করার সুবিধার জন্য পাল্লার সাথে হাতল লাগানো হয়।
ফিক্সড বা বদ্ধ জানালা
এই ধরনের জানালা কখনই খোলার ব্যবস্থা থাকেনা। শুধু আলোর জন্য এই ধরনের জানালা ব্যবহার করা হয়। এই জানালায় বাতাস চলাচলের কোন সুবিধা থাকেনা। সাধারণত উঁচু হলরুম বা লবি স্পেসের দেয়ালের উপরের অংশে এই ধরনের জানালা ব্যবহার করা হয়।
কেজমেন্ট বা পাল্লা জানালা
thumb|right|কেজমেন্ট বা পাল্লা জানালা এই ধরনের জানালায় একটি ফ্রেমের সাথে এক বা একাধিক পাল্লা উলম্ব ভাবে কব্জার মধ্যমে আটকানো থাকে। পাল্লাগুলোকে কব্জার মাধ্যমে ঘোরানো যায়। পাল্লাগুলো ভেতর বা বাহিরে, ক্ষেত্রবিশেষে উভয় দিকেই খোলার ব্যবস্থা থাকে। এধরনের জানালা বাংলা অঞ্চলের সর্বাধিক ব্যবহৃত হয়।
অনিঙ বা আনুভূমিক পাল্লা
এটি কেজমেন্ট বা পাল্লা জানালার মতই তবে এ ক্ষেত্রে পাল্লাগুলো আনুভূমিক বরাবর ঘুরানো বা উঠানামা করা যায়। সাধারণত দোকান বা কাউন্টারে এই ধরনের জনালা ব্যবহার দেখা যায়।
বর্গা বা আড়কাঠের জানালা
thumb|বর্গা বা আড়কাঠের জানালা দরজার আড়কাঠের উপরে এই ধরনের জানালা ব্যবহার করা হয়। এটি দরজা বন্ধ থাকলেও উপর দিয়ে আলো আসতে সাহায্য করে। অনেক ক্ষেত্রে বাড়ির প্রধান দরজার উপরে এই জানালা ব্যবহার করা হয়।
লুভার বা খড়খড়ি জানালা
এই ধরনের জানালা অনেকগুলো উলম্ব বা আনুভূমিক পরস্পর সমান্তরাল খড়খড়ি বা ঝিল্লি দিয়ে তৈরি করা হয়। ক্র্যাংক বা কীলকের মাধ্যমে খড়খড়িগুলোকে ঘুরিয়ে বাতাসের প্রবাহ নিয়ন্ত্রণ করা যায়। ক্রান্তিয় গ্রীষ্মপ্রধান অঞ্চলে এই ধরনের জানালার ব্যাপক ব্যবহার দেখা যায়।
ছাদ বা চন্দ্র জানালা
সূর্য বা চাঁদের আলো ভবনের ভেতরে আনতে ছাদ বা চালে এই ধরনের জানালা ব্যবহার করা হয়।
কুলুঙ্গি জানালা
thumb|right|কুলুঙ্গি জানালা, মেহরানগড় দূর্গ, [[ভারত]] তিন বা ততোধিক প্যানেল দিয়ে তৈরি এই ধরনের জানালা মূল ভবন থেকে কিছুটা বেরিয়ে থাকে।
দর্শনা বণিক
দর্শনা বণিক একজন ভারতীয় মডেল ও অভিনেত্রী।তিনি মূলত বাংলা ও তেলুগু ফিল্ম ইন্ডাস্ট্রিতে কাজ করেন।      তিনি একজন মডেল।তিনি তার কর্মজীবন শুরু করেন বিভিন্ন ব্র্যান্ড যেমন কালার্স‌, ভোডাফোন, এবং বোরোলিন এর ব্র্যান্ড অ্যাম্বাসেডর হয়ে।
জীবনের প্রথমার্ধ
দর্শনা বণিক ১৯৯৪ সালে ১৫ আগস্ট ভারতের পশ্চিমবঙ্গে জন্মগ্রহণ করেন।তিনি কলকাতার বিধাননগর মিউনিসিপাল স্কুলে পড়েন। এরপর তিনি পূর্ব কলকাতা গার্লস কলেজ থেকে স্নাতক ডিগ্রি এবং রবীন্দ্র ভারতী বিশ্ববিদ্যালয় থেকে স্নাতকোত্তর ডিগ্রি অর্জন করেছেন। তিনি যখন ছাত্রী ছিলেন তখন থেকেই মডেলিং শুরু করেছিলেন।
পেশা
অর্ঘদীপ চট্টোপাধ্যায়ের পরিচালিত ছবি জোজোতে প্রথম অভিনয় করেন দর্শনা। এর পরেই অরিন্দম শীলের পরিচালনায় আসছে আবার শবরে অভিনয় করেন দর্শনা। শুধু বাংলা ছবিই নয় তেলুগু ছবি আতাগাল্লু-তে অভিনয় করেছেন দর্শনা। এর পরেই কমলেশ্বর মুখোপাধ্য়ায়ের ছবি মুখোমুখিতে অভিনয় করেন তিনি। এর পরে অয়ন চক্রবর্তীর ষড়রিপু ২- জতুগৃহ ছবিতে কাজ করেন তিনি।
.এএম
নিয়মকানুন
.এএম নিয়ন্ত্রণ করে আইএসওসি-এএম যা ইন্টারনেটের একটি স্থানীয় গোষ্ঠী।
বহিঃসংযোগ
Toppdomän
ত্রৈলোক্যনাথ চক্রবর্তী
জন্ম ও শিক্ষাজীবন
ত্রৈলোক্যনাথ চক্রবর্তী বৃহত্তর ময়মনসিংহের কিশোরগঞ্জ জেলার কুলিয়ারচর উপজেলার কাপাসাটিয়া গ্রামে জন্মগ্রহণ করেন। তার পিতার নাম দুর্গাচরণ চক্রবর্তী এবং মাতার নাম প্রসন্নময়ী। এঁদের পঞ্চম সন্তান ছিলেন ত্রৈলোক্যনাথ। তার পিতাও স্বদেশী আন্দোলনের সমর্থক ছিলেন। ১৯০৫ সালে ত্রৈলোক্যনাথ বছরখানেক ধলা হাই স্কুলের ছাত্র ছিলেন। ১৯০৬ সালে স্বদেশী আন্দোলনের সময় তার অনুজ চন্দ্রমোহন চক্রবর্তী তাকে সাটিরপাড়া হাই স্কুলে ভর্তি করে দেন। সেসময় সাটিরপাড়া স্কুলে দুজন শিক্ষক ছিলেন মহিম চন্দ্র নন্দী এবং শীতল চক্রবর্তী। মহিম চন্দ্র নন্দী বিলাতী লবণ ফেলার অপরাধে ঢাকা জেলে বন্দি ছিলেন কিছুদিন। ১৯০৯ সালে ত্রৈলোক্যনাথ চক্রবর্তী প্রথমবার জেল থেকে ছাড়া পেলে জেলগেটে শীতল চক্রবর্তী উপস্থিত ছিলেন।
আন্দামান জেল
১৯১৪ সালে পুলিশ তাকে কলকাতায় গ্রেপ্তার করে বরিশাল ষড়যন্ত্র মামলার আসামিরূপে আন্দামানে সেলুলার জেলে পাঠায়। পুলিনবিহারী দাস এবং তিনি উভয়েই ছিলেন অনুশীলন সমিতির প্রথম যুগের নেতা যারা সেলুলার জেলে বন্দি ছিলেন। ত্রৈলোক্যনাথ ১৯২৪ সালে জেল থেকে মুক্তি পান।
মুক্তির পর দেশবন্ধু চিত্ত রঞ্জন দাশের পরামর্শে দক্ষিণ কলকাতা জাতীয় বিদ্যালয়ের দায়িত্ব গ্রহণ করেন। ১৯২৭ সালে গ্রেপ্তার হয়ে বার্মার মান্দালয় জেলে প্রেরিত হন। ১৯২৮ সালে তাকে ভারতে এনে নোয়াখালী হাতিয়া দ্বীপে অন্তরীণ করে রাখা হয়। ঐ বছরই মুক্তি পেয়ে উত্তর ভারতে যান এবং চন্দ্রশেখর আজাদ প্রমুখের সংগে হিন্দুস্তান রিপাবলিকান আর্মিতে যোগ দেন। পরে বিপ্লবী দলের আদেশে বার্মার বিপ্লবীদের সংগে যোগাযোগের উদ্দেশ্যে বার্মায় যান। ১৯২৯ সালে লাহোর কংগ্রেসে যোগ দেন। ১৯৩০ সালে গ্রেপ্তার হয়ে ১৯৩৮ সালে মুক্তি পান।
সুভাষ চন্দ্র বসু এবং দ্বিতীয় বিশ্বযুদ্ধে কাজ
তিনি সেই বছরেই সুভাষ চন্দ্র বসুর সঙ্গে যোগাযোগ করে রামগড় কংগ্রেসে যোগ দেন। দ্বিতীয় বিশ্বযুদ্ধে সিপাহি বিদ্রোহ ঘটাবার চেষ্টায় ভারতীয় সৈন্যদের সঙ্গে যোগাযোগ করলেও সুবিধা করতে পারেননি। এ সময়ে চট্টগ্রামে গ্রেপ্তার হন। ১৯৪২ সালে ভারত ছাড়ো আন্দোলনে যোগ দিয়ে গ্রেপ্তার হন এবং ১৯৪৬ সালে মুক্তি পান।
পাকিস্তানকালীন কর্মজীবন
১৯৪৬ সালেই নোয়াখালীতে সংগঠন গড়বার চেষ্টা করেন। স্বাধীনতালাভের পর পূর্ব পাকিস্তানে নাগরিক হিসেবে রাজনীতিতে সক্রিয় থাকেন। ১৯৫৪ সালে সংযুক্ত প্রগতিশীল দলের প্রার্থী হিসেবে পূর্ব পাকিস্তান এসেম্বলিতে নির্বাচিত হন। কিন্তু ১৯৫৮ সালে তার নির্বাচন অগ্রাহ্য হয় এবং রাজনৈতিক ক্রিয়াকলাপ এমনকি সামাজিক কাজকর্মেও তার ওপর বাধা আরোপ করা হয়। ১৯৬৫ সালে ভারত-পাকিস্তান যুদ্ধের সময় খোদ নিজের নিজের দেশের সরকারই এই বৃদ্ধ বিপ্লবীকে আবার কারারুদ্ধ করে। সংখ্যালঘু হিন্দুদের ওপর হওয়া বৈমাতৃসুলভ ব্যবহারের বিস্মৃত ও ব্যথিত হন তিনি। ১৯৭০ সাল পর্যন্ত স্বগ্রামে প্রকৃতপক্ষে নির্জনবাস করেন। চিকিৎসার জন্য ভারতে আসেন। সেসময় চাতরায় 'সংগঠনী'র কর্মীদের সঙ্গে কয়েকদিন কাটিয়ে কলকাতা হয়ে দিল্লি যান ও ভারতের পার্লামেন্টে সংক্ষিপ্ত বক্তৃতা দেন,যা আজ এক ঐতিহাসিক দলিল। দিল্লিতে সংবর্ধনা পান। অবশেষে সেখানেই ৯ই আগস্ট তারিখে তার জীবনাবসান হয়।
মাছিমপুর, সিলেট
মাছিমপুর বাংলাদেশের উত্তর-পূর্বাঞ্চলের একটি নগর এলাকা। এটি সিলেট সিটি কর্পোরেশনের ২৩ নং ওয়ার্ডের অন্তর্ভুক্ত।
জনউপাত্ত
২০১১ আদমশুমারি অনুসারে মাছিমপুরের মোট জনসংখ্যা ৬,৮২৯।
ইতিহাস
বিশ শতাব্দীর শুরুতে বিশ্বকবি রবীন্দ্রনাথ ঠাকুরের মাছিমপুরে আগমন ও মণিপুরি নৃত্য পর্যবেক্ষণের পর গ্রামটি পরিচিতি পায়।
পালেরা
পালেরা (Palera) ভারতের মধ্য প্রদেশ রাজ্যের তিকমগড় জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৪৬ মিটার (৮০৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে পালেরা শহরের জনসংখ্যা হল ১৪,৬৪৬ জন। এর মধ্যে পুরুষ ৫৩% এবং নারী ৪৭%।